stanford-oval/wikipedia huggingface dataset:
חוסיין פהמי

| --- | --- |

 לידה:  22 במרץ 1940 (בן 84) קהיר, מצרים 
 שם לידה:  حسين فهمى 
 מדינה:  מצרים 
 בן או בת זוג:  Lekaa Swidan (2007–2012)  מרבת אמין (1974–1986) 
 פרופיל ב-IMDb
 
חוסיין פהמי (בערבית: حسين فهمي; נולד ב-22 במרץ 1940) הוא שחקן קולנוע וטלוויזיה מצרי. הוא עבד בתעשיית הקולנוע והטלוויזיה במשך יותר מ-50 שנה, התמחה בבימוי קולנוע והופיע ביותר מ-100 הפקות קולנוע, טלוויזיה ותיאטרון.
קריירה

הופעת הבכורה של פהמי הייתה בשנת 1963. מאז כיכב בכ-112 סרטים בקולנוע המצרי.
הוא סיים את לימודיו באוניברסיטת קליפורניה בלוס אנג'לס עם תואר שני באמנויות יפות (MFA). הוא לימד באקדמיה לאמנויות (מכון הקולנוע) במשך שתים עשרה שנים. כוכב קולנוע מוביל ושגריר רצון הטוב האזורי הראשון של האו"ם למדינות ערב ב-1998, חוסיין פהמי ידוע במאמץ ההומניטרי שלו. בשנת 2006 התפטר מתפקידו בעקבות המלחמה בלבנון.
במרץ 2007, מונה פהמי לשגריר ספיישל אולימפיקס הראשונה באזור צפון אפריקה במזרח התיכון. בתפקיד זה פעל ליצירת מודעות ולעודד את כל חברי הקהילה להיות מעורבים בתנועה. הוא גם מונה לנשיא פסטיבל הסרטים הבינלאומי בקהיר (1998–2001). בשנת 2006 הוא הנחה תוכנית טלוויזיה, לראשונה בקריירת שלו, ששודרה בטלוויזיה המצרית ובערוץ אל-חיה.
חיים אישיים

חוסיין פהמי היה נשוי חמש פעמים. אשתו הראשונה הייתה נדיה מוהראם, בתו של שגריר מצרים, לה נישא לאחר סיום לימודיו בקולג'. לזוג נולדו שני ילדים. אשתו השנייה הייתה השחקנית המצרית מרוות אמין (1974–1986), ממנה נולדה לו בתם, מנטאללה. מאוחר יותר התחתן עם מומחית מחשבים, הלה פאתי (2001–2007). ב-2008 התחתן עם השחקנית לייקה סווידאן ממנה התגרש באוגוסט 2012. לאחר מכן התחתן עם אשת עסקים בחריינית בשם רנה אלגוסיבי (2013–2016). אחיו הוא השחקן מוסטפא פהמי.
הערות שוליים

↑  "حسـيـن فـهـمـي ضيفا علي المذيعة إيمان الحصري بمصاحبة الفنانة المصرية يسرا في لقاء خاص لبرنامج مساء دي إم سي ويكشف عن تفاصيل خاصة لأول مرة وينفي الشائعات التي تحيط به وتتناولها الصحف بالباطل عن عائلته". 19 בנובמבר 2017. ארכיון מ-2021-12-12. {{cite news}}:  (עזרה)
↑   Hussien Fahmy's fellow actor brother, Moustafa Fahmy.
↑  Khairy, Khaireya (9–15 בנובמבר 2000). "Hussein Fahmy: Blue-Eyed Boy". Al-Ahram. No. 507. Cairo, Egypt. אורכב מ-המקור ב-19 באפריל 2014. נבדק ב-18 בינואר 2017. Fahmi's good looks made him an instant film star. He was young, debonair and handsome, with fair hair, fair skin and blue eyes — features, might probably be related related to some far genes from Europe. He filled the void left when Omar Sharif crossed over, out of Egypt, to the international world of film stardom. He worked on one film with the tall, dark and handsome Rushdi Abaza, who passed away in his prime. Thereafter, he was the quintessential "jeune premier" of Egyptian cinema. Fahmi's father, an Egyptian parliamentarian from a long line of parliamentarians, had envisaged a conventional career for his son. Having won a Fulbright scholarship, Fahmi compromised. He set off for California to study film directing at UCLA. He finished four years of academic studies and extended his stay for a two-year apprenticeship. Years later, his younger brother Mustafa would also disappoint his parents by turning from photography to acting. {{cite news}}:  (עזרה)
↑  "Renowned Actor Hussein Fahmy Welcomed as First Special Olympics Global Ambassador from the Middle East/North Africa region". SpecialOlympics.org. Washington, DC: Special Olympics, Joseph P. Kennedy Jr. Foundation. 12 במרץ 2007. אורכב מ-המקור ב-23 במרץ 2007. נבדק ב-18 בינואר 2017. Egyptian superstar, actor Hussein Fahmy, was hailed as the first Special Olympics Global Ambassador from the Special Olympics Middle East / North Africa region. As a Global Ambassador, Fahmy will be charged with taking Special Olympics' message of inclusion for people with intellectual disabilities to the Arab nations and the world in addition to working directly with Special Olympics athletes in a variety of roles. {{cite web}}:  (עזרה)
| --- | --- |
בקרת זהויות :  ISNI: 0000 0000 8380 4880  SUDOC: 088042626  VIAF: 48652868   WorldCat (עם VIAF): 48652868
סולם ליידו

סולם לֶיידוּ או סולם CSIS הוא סולם סייסמי המודד את עצימותה של רעידת אדמה. הסולם אושר בסין בשנת 1980 והוא מבוסס על דרגות לֶיידוּ – מסינית: 烈度 ובפין-יין: lièdù – דרגות אלימוּת. סולם ליידו מורכב מתחושה סובייקטיבית של בני אדם, מדרגות נזק שונות למבנים ולסביבה ומתאוצת קרקע מרבית (Peak Ground Acceleration – PGA).‏
רקע היסטורי

שטחה של סין פעיל מאוד מבחינה סייסמית – עובדה שהביאה לחיפוש רמזים שיאפשרו לחזות רעידות אדמה. הניסיון הראשון למצוא קשר כלשהו בין רעידות אדמה לדפוסים מוכרים היה בשינז'י – מסינית: 史記 ובפין-יין: Shǐjì – "רשומות ההיסטוריון" מאת ההיסטוריון סה-מה צ'יאן, שם נכתב כי "רעידת אדמה מתרחשת כאשר כוכב השחר מופיע בתוך העקרב".
המדען ואיש האשכולות ג'אנג חֶנְג (סינית: 張衡, פין-יין: Zhāng Héng, 78–139) – שפעל בתקופת שושלת האן – המציא בשנת 132 את הסייסמוסקופ הראשון, שזכה לכינוי "קנקן הדרקון". מכשיר זה הוגדר בפיו "Houfeng Didong Yi" – מכשיר למדידת רוחות עונתיות ותנועת כדור הארץ, והוא ציין את קיומה של רעידת אדמה, את כיוונה ובמידה מוגבלת מאוד גם את גודלה. מסופר כי הסייסמוסקופ ציין רעידת אדמה שהתרחשה במרחק של 600 ק"מ – שלא הורגשה במקום הימצאו.
רקע היסטורי > תיאור עוצמה סייסמית

ב-23 בינואר 1556 התרחשה רעידת האדמה בשאאנשי, שמוקדה בקרבת הר הואר בשאאנשי – מחוז במרכז סין. ברעידת אדמה זו נהרגו כ-830,000 בני אדם, והיא נחשבת לקטלנית ביותר בהיסטוריה. אומדנים מודרניים המבוססים על מידע גאולוגי מעריכים את גודלה במגניטודה 8.0 ואת עצימותה כדרגה XI בסולם מרקאלי.
תיאור מפורט של עצימות הרעש המופיע ברשומות מספר:
הרים ונהרות שינו את מקומם ודרכים נהרסו. במקומות אחדים התרוממה הקרקע בפתאומיות ויצרה הרים חדשים, או ששקעה בחדות ונוצרו עמקים חדשים. במקומות אחרים, התפרץ נחל ברגע, או שהקרקע נסדקה ונוצרו ערוצים חדשים. בקתות, מבנים ציבוריים, מקדשים וחומות העיר התמוטטו לפתע.
המלומד צ'ין קדה, ששרד את רעידת האדמה ותיעד אותה בפירוט, מסיק כי "בתחילת רעידת האדמה, אנשים המצויים בבניינים לא צריכים לנסות לצאת מיד. רק להשתופף ולהמתין לשעת כושר. אפילו אם הקן מתמוטט, ביצים אחדות בתוכו עשויות להישאר שלמות".
רקע היסטורי > מפת עצימות סייסמית

באפריל 1950 נוסד מכון גאופיזי ב"אקדמיה סיניקה" (האקדמיה הסינית למדעים). תוכנית החומש הראשונה שהותוותה במכון הגאופיזי ב-1953 כללה הערכת עצימות סייסמית לאזורי סין השונים, בטרם יוחל בבנייתם של מפעלים או מכרות. בשנת 1956 – לאחר סקירה של עשרות אלפי מסמכים, ספרים, כתבי עת וסרטים – הוכנה מפת עצימות סייסמית של סין.
המפה, בקנה מדה של 1:10,000,000, מתארת את מוקדי רעידות האדמה שהתרחשו בסין מאז 1900, וכן את תאוצת הקרקע המרבית.
רקע היסטורי > פיתוח סולם עצימות

במסגרת משימה שהוגדרה כ"סייסמיות ומניעת אסונות מרעידות אדמה בסין" – שכללה גם הרכבת רשתות מודרניות של תחנות סייסמיות – הוקמו בשנים 1971–1975 צוותים להערכת עצימות סייסמית. צוותים אלה פעלו תחילה בדרום-מערב סין, במחוזות סצ'ואן ויונאן – מחוזות שבהם התרחשו רעידות אדמה תדירות. סקירה זו הניחה את היסוד למפה חדשה לאזורים הסייסמיים בסין שפורסמה ב-1977 ולהרכבתו של "הסולם הסיני החדש לעצימות סייסמית".
אחד השימושים הראשונים בסולם זה נעשה בשנת 1976, בעקבות רעידת האדמה בטאנגשאן. ב-1980 אישר מנהל רעידות האדמה של סין את השימוש בסולם העצימות המקומי, המוכר כ-CSIS‏ (China Seismic Intensity Scale). בשנת 1999 הוגדר הסולם כתקן סטנדרטי – שעודכן זמן קצר לפני רעידת האדמה בסצ'ואן.
סולם העצימות משמש בסין – להוציא טאיוואן והונג קונג, בהן נהוגים סולמות עצימות אחרים.
הסולם

12 דרגות העצימות של רעידת אדמה מיוצגת בסולם ליידו באמצעות ספרות רומיות:
| דרגה | תחושות אנשים* | נזק למבנים> נזקים* | נזק למבנים> אומדן ממוצע באחוזים | נזקים אחרים* | תאוצת קרקע> PGA (מ' לשנייה2) | תאוצת קרקע> שיא מהירות (מ' לשנייה) |
| --- | --- | --- | --- | --- | --- | --- |
| I | לא מורגש | – | – | – | – | – |
| II | מורגש על ידי מעט מאוד אנשים בתוך מבנים | – | – | – | – | – |
| III | מורגש על ידי מעט אנשים בתוך מבנים | נקישות קלות של דלתות וחלונות | – | טלטול קל של חפצים תלויים | – | – |
| IV | מורגש על ידי מרבית האנשים בתוך מבנים ומעט אנשים בחוץ, מעט אנשים מתעוררים משינה | נקישות של דלתות וחלונות | – | טלטול ברור של חפצים תלויים, שקשוק כלים | – | – |
| V | מורגש בדרך כלל על ידי אנשים בתוך מבנים ומרבית האנשים מחוץ להם, מרבית הישנים מתעוררים | רעש מתנודת דלתות, חלונות ומסגרות בניין; ענני אבק; סדקים קטנים בטיח; נפילה של רעפים; נפילת לבנים ממעט ארובות על גגות בתים | – | נדנוד או התהפכות של חפצים לא יציבים | 0.31 (0.22–0.44) | 0.03 (0.02–0.04) |
| VI | מרבית האנשים אינם יכולים לעמוד ביציבות, מעט מבוהלים ובורחים אל מחוץ למבנים | סדקים בקירות, רעפים נופלים, ארובות על גגות בתים נסדקות או מתפרקות | 0–10 | מעט סדקים בגדות נהרות ובקרקעות רכות; מעט מזרקות חול ומים משכבות חול רוויות; סדקים בארובות המוצבות על הקרקע | 0.63 (0.45–0.89) | 0.06 (0.05–0.09) |
| VII | רוב האנשים מבוהלים ובורחים אל מחוץ למבנים; מורגש על ידי רוכבי אופניים ונוסעים במכוניות | הרס קל – הרס מקומי, סדיקה; שימוש במבנים מתאפשר לאחר תיקונים קלים או ללא תיקון | 11–30 | התמוטטות גדות נהרות; מזרקות תכופות של חול ומים משכבות חול רוויות; סדקים רבים בקרקעות רכות; הרס מתון של מרבית הארובות המוצבות על הקרקע | 1.25 (0.90–1.77) | 0.13 (0.10–0.18) |
| VIII | מרבית האנשים מטולטלים, קשה ללכת | הרס מתון – הרס מבני, שימוש מתאפשר רק לאחר תיקונים | 31–50 | סדקים בקרקעות קשות ויבשות; הרס חמור במרבית הארובות המוצבות על הקרקע; צמרות עצים נשברות; מות אנשים ובקר נגרם מהתמוטטות מבנים | 2.50 (1.78–3.53) | 0.25 (0.19–0.35) |
| IX | אנשים נעים נופלים | הרס חמור – הרס מבני חמור, התמוטטות מקומית, נזקים שקשה לתקן | 51–70 | סדקים רבים בקרקעות קשות ויבשות; סדקים והעתקים אפשריים בשכבות מסלע; מפולות והתמוטטות הרים; התמוטטות של ארובות רבות המוצבות על הקרקע | 5.00 (3.54–7.07) | 0.50 (0.36–0.71) |
| X | רוכבי אופניים עשויים ליפול; אנשים שאינם עומדים יציב עשויים ליפול; תחושה של היזרקות למעלה | מרבית המבנים קורסים | 71–90 | סדקים והעתקים בשכבות מסלע; הרס של קשתות גשרים המקובעות בשכבות מסלע; הרס היסודות והתמוטטות במרבית הארובות המוצבות על הקרקע | 10.00 (7.08–14.14) | 1.00 (0.72–1.41) |
| XI | – | התמוטטות נרחבת | 91–100 | התמשכות העתקים וסדקים; סדיקה נרחב בשכבות מסלע ומפולות | – | – |
| XII | – | – | – | שינוי דרסטי בנוף, בהרים ובנהרות | – | – |
(*) הגדרה כמותית להערכות: מעט מאוד – עד 10%; מעט – 10%–50%; מרבית – 50%–70%; רוב – 70%–90%; בדרך כלל – יותר מ-90%
ראו גם

גאולוגיה - מונחים
סייסמולוגיה
אזור בניוף
אסון טבע
הערות שוליים

↑  תאוצת קרקע מרבית – התאוצה האופקית המרבית הנוצרת על ידי גלים סייסמיים הפועלים על פני השטח
↑  טקסט מקורי של "רשומות ההיסטוריון" – 109–91 לפנה"ס (בסינית)
↑  סקירה של התפתחות מדעית וטכנולוגית בסין, עמ' 100
↑  קנקן הדרקון
↑  הסייסמוסקופ הראשון
↑  תיאור עצימות הרעש
↑  תיעוד רעידת האדמה על ידי צ'ין קדה
↑  מפת העצימות הסייסמית של סין, 1956
↑  סקירה של התפתחות מדעית וטכנולוגית בסין, עמ' 103
↑  סולם העצימות החדש, 1976
| סולם סייסמי |
| --- | --- | --- |
| סולמות מודרניים | סולמות מודרניים |  |
| סולמות עוצמה סייסמית | סולם ליידו (CSIS) • סולם מדבדב-ספונהאוור-קרניק (MSK) • סולם מקרוסייסמי אירופי (EMS) • סולם מרקאלי המותאם (MM) • סולם עצימות יפני (JMA) |  |
| סולמות גודל | סולם גלי גוף (Mb) • סולם גלי שטח (Ms) • סולם גודל יפני (MJMA) • סולם מגניטודה לפי מומנט (MW) • סולם משך הגודל (MD) • סולם ריכטר (ML) |  |
| סולמות היסטוריים | סולמות היסטוריים |  |
| סולמות עוצמה סייסמית | סולם אומורי • סולם מרקאלי-קנקני-זיברג (MCS) • סולם מרקאלי • סולם רוסי-פורל • סולם שינדו |  |
רפליקה: הסייסמוסקופ של חנג
מחוז שאאנשי (אדום) והמחוזות האחרים (כתום) שהושפעו מרעידת האדמה ב-1556
חוסיין רופא

חוסיין רופא
חוסיין רופא (אנגלית: Husein Rofé; במקור פיטר רופא, Peter Rofé, ‏3 במאי 1922, מנצ'סטר, אנגליה - פברואר 2008?, סינגפור)
היה מורה רוחני בריטי, ממוצא יהודי, שתרם תרומה מכרעת להפצת התנועה המיסטית סובוד של מוחמד סובוח סומוחדיויג'ויו המוכר גם בשם באפאק, בעולם, ממולדתה באינדונזיה. היה בלשן, מורה לשפות וככל הנראה איש מודיעין.
נעוריו ותחילת דרכו

חוסיין רופא נולד בעיר מנצ'סטר באנגליה כבן לאב יהודי ממשפחה של יהודים ספרדים סורים ולאם נוצרייה קתולית ממוצא בלגי שהמירו שניהם את דתם יחדיו לנצרות פרוטסטנטית אנגליקנית אדוקה. פיטר הצעיר התעניין בדתות השונות, התאכזב מהאמונה בשילוש הקדוש של הנצרות, מפולחן האפיפיור אצל הקתוליים, מהפערים החברתיים אצל ההינדויסטים והבודהיסטים, משמירת המצוות המרובות של היהודים, והגיע למסקנה שהאסלאם, ככל הנראה בעיקר בגרסה הסופית שלו, הוא דת יותר שוויונית, סובלנית ומושכת. אחרי שלמורת רוחה של משפחתו התאסלם לאסלאם סופי שינה את שמו לחוסיין.
התעניין באסטרולוגיה ובשפות ולבסוף למד באוניברסיטת לונדון התמחה בבלשנות והיה לחבר בחברה המלכותית למזרחנות - "החברה האסיאתית המלכותית" (Royal Asiatic Society). לפי עדות מכריו חוסיין רופא שלט בשלושים שפות שונות.[דרוש מקור] בימי מלחמת העולם השנייה שרת בחיל האוויר הבריטי, ככל הנראה במודיעין. בין השנים 1945 – 1946 לימד בבית הספר לשפות בלונדון (London School of Languages). לאחר מכן עבד כמתורגמן בקונסוליה הבריטית במרוקו בין השנים 1947–1949. בילה תקופה במזרח התיכון והתפרנס מלימוד שפות, אך הפך לאישיות בלתי רצויה וגורש כנראה בחשד לפעילויות ריגול לטובת בריטניה.
אחד מחבריו הקרובים היה צעיר הולנדי בשם ארנואוט חישלר, שהיה שותפו לטיולי אופניים ברחבי מערב אירופה. מתוסכל אחרי הגירוש מהמזרח התיכון, ביקר חוסיין אצל משפחת אותו חבר בהולנד. חישלר עבד באותם הימים בחברת ספנות באינדונזיה ואמו של חישלר שכנעה את רופא לבקר אצל בנה.
מאוחר יותר סיפר רופא, כי מגיד עתידות בפריז ניבא לו כי באינדונזיה יפגוש את מורו הרוחני.
מפגשו עם באפאק ופעילותו בהפצת בשורתו בעולם

ביוני 1950 רופא הגיע לג'קרטה והתגורר אצל חברו ארנאוט. בתיווך החבר, יצר קשר עם קצינים אינדונזים שהשיגו לו התר כניסה ליוגיאקרטה, שהייתה חסומה בפני כניסת זרים בגלל מרד המקומיים נגד הולנד. בעיר פגש חוסיין את מוחמד סובוח - מנהיג קבוצה קטנה, שרק מעטים הכירו, כשחלק מחסידיה היו כבר אז גם קומץ אזרחים זרים, והתלהב מתרגילי הלטיהאן, המסר האלהי שקיבל הג'אוונזי. רופא החליט להפיץ את המסר הרוחני הזה באזורים אחרים באינדונזיה - בבאלי, שם צירף אל הכת החדשה את הצייר ההולנדי אוק סונחה (1910–1963) (Auke Sonnega), ובג'קרטה ובאי סומטרה שם הקים שלוחות חדשות של התנועה. בשנת 1954 השתתף בכנס בין-דתי בעיר שיזואוקה ביפן, ביקר אחר כך גם בטוקיו ובקיוטו והצליח לשכנע מספר אנשי רוח ודת יפנים להתנסות בלטיהאן.
בהמשך הפיץ את בשורת סובוד של באפאק גם בקפריסין ובארצות רבות אחרות ולבסוף בשנת 1956 ארגן את מסעו של מדריכו לבריטניה ומסביב לעולם. בבריטניה כבש את לבו של ג'ון בנט שהפך גם הוא לאחד מעמודי התווך של תנועת סובוד.
חוסיין רופא היה נשוי לדורותי לבית לקשטיין (1924–2004), יהודייה בוהמיינית בת להורים יוצאי פולין ורוסיה, תלמידה של מתיאס אלכסנדר, אבי טכניקת אלכסנדר, שהצטרפה גם היא לתנועת סובוד. היא הייתה ידועה כרוזי רופא, אחרי שבאפאק העניקה לה את השם "רוזאן".
ספרים

The Path of Subud. London: Rider & Company, 1959
Reflections on Subud 1961
לקריאה נוספת

אוק סונחה, A Facet of a Cosmic Pattern (פן אחד של התבנית הקוסמית): על פגישה בבאלי (עם חוסיין רופא), בתרגום מהולנדית לאנגלית של חוסיין רופא
זעמן דק

| זעמן דק |
| --- | --- |
 זעמן דק
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: זעמניים
סוג:: Platyceps
מין:: זעמן דק
שם מדעי
 Platyceps rhodorachis ‏1865

זעמן דק (שם מדעי: Platyceps rhodorachis) הוא מין של זעמן שחי במרכז אסיה והמזרח התיכון. הוא ניזון ממכרסמים קטנים ופרוקי רגליים, והוא אינו ארסי. הוא חי במדבריות ואזורים עם אקלים ים תיכוני. הוא מאופיין בעוביו הדק במיוחד ביחס לנחשים אחרים, בגב אפור בהיר וכתם שחור ליד העין זעמן דק מגיע לאורך של 140 סנטימטר בממוצע. לזעמן דק שני תת-מינים אחד זעמן דק דרומי וזעמן דק צפוני. הנקבה מטילה בקיץ ביצים שמהן בוקעים הצעירים.
קריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים 163–165
הערות שוליים

↑  זעמן דק באתר הרשימה האדומה של IUCN
↑  CFT2063, זעמן דק (Platyceps rhodorachis) החיה המעניינת בישראל, באתר מוקד לוכדי נחשים, ‏2023-10-13
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
זעמן גלאפגוס

| זעמן גלאפגוס |
| --- | --- |
 זעמן גלאפגוס
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: זעמניים
סוג:: Pseudalsophis
מין:: זעמן גלאפגוס
שם מדעי
 Pseudalsophis biserialis

זעמן גלאפגוס (שם מדעי: Pseudalsophis biserialis) הוא מין נחש ממשפחת הזעמניים האנדמי לאיי גלאפגוס. זהו אחד מתוך שלושת מיני הנחשים באיים אלו (לצד שניים מקרוביו לסוג: Pseudalsophis dorsalis ו-Pseudalsophis slevini).
מאפיינים

נחשים אלה יכולים להגיע לאורך 1.2 מטרים, והם בעלי רצועות אפורות עם פסים אופקיים חומים, עיניים בולטות ולסת מוארכת מעט. הנחשים מתמקמים בקרבת חופים שונים וממתינים לטרף איטי. הטרף העיקרי שלהם הוא צעירים של איגואנת הים אותה הם צדים בלהקות החונקות את האיגואנות הצעירות עד למותם. כמו כן הם טורפים דגים, זוחלים קטנים, יונקים קטנים ואפרוחים. הוא יכול להאיץ ביותר לעבר טרפו.
נחש זה מצוי בסכנה עקב הבאת מינים פולשים לאי הפוגעים בביציו.
תת-מינים

Pseudalsophis biserialis biserialis
Pseudalsophis biserialis eibli
הערות שוליים

↑  זעמן גלאפגוס באתר הרשימה האדומה של IUCN
זרם הסתברות

במכניקת הקוונטים, זרם ההסתברות (לפעמים נקרא גם שטף ההסתברות) הוא גודל מתמטי המתאר את זרימת ההסתברות במרחב ביחידות מידה של הסתברות ליחידת זמן ליחידת שטח. אם מדמים את החלקיק כזורם הטרוגני שצפיפותו בכל נקודה היא צפיפות ההסתברות למצוא את החלקיק באותה נקודה, אז זרם ההסתברות הוא קצב הזרימה של הזורם הזה. גודל זה אנלוגי לזרימת מסה בהידרודינמיקה ולזרמים חשמליים בתורת האלקטרומגנטיות.
בתורת הקוונטים, זרם ההסתברות הוא למעשה המינוח היחיד בעזרתו ניתן לדבר על תנועה אקטואלית של חלקיק ממקום למקום; למשל, אם חבילת הגלים המייצגת חלקיק חופשי מתקדמת בכיוון מסוים במרחב בין הזמנים  t_{1} ל- t_{2}, כך שברגע  t_{2} יש סבירות גבוהה יותר למצוא אותו באזור מסוים מאשר ברגע  t_{1}, אז מקובל לומר שהייתה זרימת הסתברות נטו אל האזור.
הגדרה מתמטית במקרה החד-ממדי

נצא ממשוואת הרציפות של צפיפות ההסתברות:
כאשר צפיפות ההסתברות  \rho \, מוגדרת כ-:
וננסה לקבל ביטוי לזרם ההסתברות j במונחי פונקציית הגל. נגזור לפי הזמן את הביטוי לצפיפות ההסתברות  \rho \, ונקבל:
כעת ניעזר במשוואת שרדינגר ונקבל את הביטויים הבאים לנגזרות הזמניות של פונקציית הגל והצמודה שלה:
אם נציב את הביטויים הללו בביטוי לנגזרת הזמנית של צפיפות ההסתברות יתקבל ביטוי שלא מערב את הפוטנציאל V:
ביטוי זה הוא למעשה הגרדיאנט של זרם ההסתברות j, לכן על מנת לקבל את j יש למצוא את האינטגרל הלא מסוים שלו:
אינטגרציה בחלקים מאפשרת למצוא את הפונקציה הקדומה שלו, וכך מתקבלת הנוסחה לזרם ההסתברות החד-ממדי j:
דוגמאות > פוטנציאל מדרגה

במקרה של חלקיק הפוגע בפוטנציאל מדרגה, שנייצגו על ידי פונקציית המדרגה הסטנדרטית, מטריצת S של הפיזור היא:
כאשר  q={\frac {\sqrt {2m(E-V_{0})}}{\hbar }} ו- k={\frac {\sqrt {2mE}}{\hbar }} הם מספרי הגל של החלקיק בכל אחד מהתחומים.
איברי המטריצה אינם מייצגים את זרמי ההסתברות, שכן זרם ההסתברות יחסי לריבוע משרעת פונקציית הגל ולמהירות החלקיק. לכן זרמי ההסתברות הם:
ניתן לראות שאכן מתקיים  j_{I}=j_{R}+j_{T}, כלומר זרם ההסתברות הנכנס שווה לסכום הזרמים היוצאים.
פיזור פונקציית גל מפוטנציאל מדרגה סופי בגובה V0. במקרה זה זרם ההסתברות הפוגע  j_{I} שווה לסכום זרם ההסתברות המוחזר  j_{R} וזרם ההסתברות המועבר  j_{T}.
חיתוך תמונה

ביצוע חיתוך תמונה על צילום דיגיטלי במחשב
חיתוך תמונה, הידוע יותר בשמו באנגלית: crop או cropping (מבוטא: "קרופ"), הוא סוג של עיבוד תמונה בו מתבצעת בחירת אזור או חלק מהתמונה (ה"פריים"), כך שהוא מבליט נושא או קטע מסוים של התמונה, בעוד שהוא משמיט את כל התוכן שמחוץ למסגרת האזור שנבחרה. השימוש בחיתוך תמונה נפוץ בכל תחום המערב גרפיקה, בפרט באמנות חזותית ובצילום, אך גם בקולנוע (למשל כדי להמיר סרט קולנוע מפורמט מסך רחב לפורמט מסך טלוויזיה). בצילום דיגיטלי החיתוך נעשה בדרך כלל באמצעות תוכנות גרפיקה בשלב עיבוד התמונה במחשב. החיתוך נחשב לאחד הסוגים הבסיסיים ביותר של עיבוד תמונה לצד תיקוני חשיפה, צבע, שיפור חדות והסרת רעש.
מטרות החיתוך:
הבלטת נושא התמונה על ידי הגדלתו (כלומר: הגדלת השטח היחסי שהוא תופס בפריים) וסילוק פרטים בשוליים המסיחים את הדעת.
סילוק פרטים המפריעים לתמונה כאשר הם לא במרכז (למשל: חיתוך חצי רגל שנכנסה לשוליים השמאליים של התמונה).
הסרת חלקים "מתים" של התמונה (למשל: רקע אחיד) המסיחים את הדעת.
שיפור קומפוזיציה, למשל: שינוי מקומו של הנושא בתמונה על ידי חיתוך לא-שוויוני של השוליים.
שינוי היחס בין האורך לרוחב בתמונה על מנת שיתאים למדיה אמנותית מסוימת (למשל: התאמת תמונה להדפסה בגודל A4).
בדרך כלל החיתוך הוא מלבני - כלומר: חיתוך התמונה לצורת מלבן (ולעיתים ריבוע) - אך ניתן גם לחתוך לצורות שונות כגון עיגול, משולש, כוכב ועוד. לעיתים, המלבן הקטן לא שומר על היחס בין אורך לרוחב של התמונה המקורית (למשל: בחירת ריבוע קטן סביב נושא בצילום דיגיטלי שבו היחס המקורי הוא 4:3).
דוגמאות (גרפיות)

חיתוך לשם הבלטת הנושא:
תמונה חתוכה של מושית השבע, ביחס 0.91, בה החיפושית תופסת את כל התמונה.
התמונה המקורית, ביחס 1.333 (יחס של 4:3), בה החיפושית תופסת רק חלק קטן מהתמונה.
חיתוך לשם הסרת פרטים מפריעים:
תמונה חתוכה, ביחס 1.08, של חרצית עטורה.
התמונה המקורית, ביחס 1.333 (יחס של 4:3). בצד ימין ישנה פסולת לבנה וחרצית נבולה, המפריעות לתמונה.
חוק ממשלת הודו, 1935

| --- | --- |

 פרטי החוק
 מדינה:  הממלכה המאוחדת 
 גוף מחוקק:  הפרלמנט של בריטניה 
 שטחים שעליהם חל החוק:  הראג' הבריטי 
 נפקע על ידי:  חוק לביטול חקיקה סטטית 
 
חוק ממשלת הודו, 1935 (באנגלית: Government of India Act 1935) הוא חוק שחוקק הפרלמנט הבריטי על מנת להסדיר את המנהל בהודו הבריטית, תוך מתן מידה גדולה יותר של שלטון עצמי להודים. החוק לא יושם במלואו מעולם, בין היתר עקב מלחמת העולם השנייה, אך עקרונותיו היוו חלק חשוב בבסיס חוקת הודו העצמאית שהתקבלה ב־26 בינואר 1950.
תוכן החוק

בשל אורכו של החוק, שהיה החוק הארוך ביותר שקובל על ידי הפרלמנט הבריטי בשעת קבלתו, הוא פוצל לשני מעשי חקיקה: חוק ממשלת הודו, בעל 321 סעיפים ו־10 נספחים, וחוק ממשלת בורמה, בעל 159 סעיפים ו־6 נספחים.
החוק הורה על פיצול שתי טריטוריות מהודו הבריטית: בורמה הבריטית, דבר שנכנס לתוקף ב־1 באפריל 1937, ומושבת עדן. בנוסף, מחוז ביהר ואוריסה פוצל למחוזות ביהר ואוריסה, ומחוז סינד פוצל מנשיאות בומביי.
החוק הסדיר את צורת הקמתם אספות מחוקקות מחוזיות במחוזות הודו הבריטית, שבחלקם היו גופים מחוקקים שונים קודם לכן, ובחלקן אף הורה על הקמת מועצה מחוקקת כבית עליון. מבני הבחירה לאספות בוסס על ייצוג קבוצתי, כאשר מחוזות הבחירה חולקו לפי קבוצות אוכלוסייה.
החוק יצר מדרג פדרלי בין הממשל המרכזי, שקיבל את האחריות ליחסי חוץ, ענייני צבא, סחר חוץ, דואר וטלגרף ומספר תחומים נוספים, לבין ממשלות המחוזות, שקיבלו את האחריות לענייני הפנים בהן, כמו חוק וסדר, שיטור, ממשל מקומי וחינוך. תחומים מסוימים, נקבעה חפיפה, כאשר הן למחוזות והן לממשל המרכזי ניתנה סמכות לחוקק בהן. לגבי נושאים שלא נכללו במפורש בחוק נקבע כי המושל הכללי של הודו יכריע בהן לגבי הסמכות העליונה בהם.
החוק ביטל את המערך הדיארכי שהונהג במחוזות הודו הבריטית תחת חוק ממשלת הודו, 1919, אשר הקים ממשלות נבחרות בעלי סמכויות לגבי חלק מהאזרחים בעוד המושל היה בעל סמכויות לקבל החלטות באופן ישיר על שאר האזרחים.
התנגדות

הקונגרס הלאומי ההודי קיבל החלטה בדצמבר 1936 השוללת את החוק, שנכתב בפרלמנט הבריטי ולא על ידי תושבי הודו. ההחלטה תבעה כי תוקם אספה מכוננת בהודו שתכתוב את חוקת הארץ.
יישום

חוק ממשלת הודו נכנס לתוקף ב־1937 ולא בוצע במלואו עקב מלחמת העולם השנייה, כאשר בפועל בוצעו רק הסעיפים העוסקים בממשל במחוזות ולא בממשל הפדרלי המרכזי. למרות זאת היה בחוק מספיק כדי להעביר את הודו מחוק ממשלת הודו, 1919 בעלת השלטון המרכזי המודגש, למדינה פדרלית הכוללת את המחוזות בשליטה בריטית ישירה ואת המדינות נסיכותיות הסוזרניות.
החוק הוסיף להוות בסיס חוקתי לדומניונים של הודו ושל פקיסטן שהוקמו ב־15 באוגוסט 1947. בהודו הועברו מספר תיקונים לחוק על ידי האספה החוקתית של הודו, החוק בוטל סופית בהודו על ידי כניסת חוקת הודו לתוקף ב־26 בינואר 1950, על פי סעיף 395 לחוקה.
בפקיסטן שימש החוק כחוקה עד לקבלת חוקת פקיסטן (אנ') הראשונה ב־1956.
תוקפו החוקי של החוק הופקע סופית על ידי החוק לביטול חקיקה סטטורית, 1976 (אנ') של הפרלמנט הבריטי.
הערות שוליים

↑  Dietmar Rothermund , Constitutional Reforms versus National Agitation in India, 1900-1950, The Journal of Asian Studies vol. 21, no. 4, 1962, עמ' 518‏, JSTOR 2050880
↑  P. N. Masaldan, “The Sphere of Provincial Goverment Under The Government of India Act 1935”, The Indian Journal of Political Science vol. 8, no. 3, 1947,, עמ' 761–6‏, JSTOR 42743173
↑  Polity & Governance, כרך I
↑  Gurmukh Nihal Singh, The Idea of an Indian Constituent Assembly, The Indian Journal of Political Science vol. 2, no. 3, 1941, עמ' 255–72‏, JSTOR 42742997
↑  ד"ר הרנס סינג, החוקה החדשה של הודו, המזרח החדש 2, חוברות 1–4, אוקטובר 1950 / חשון תשי"א
↑  , K. V. K. Sundaram, et al., “India”, Journal of Comparative Legislation and International Law 33, no. 1/2, 1951, עמ' 135–61‏, JSTOR 754419
↑  Constitution of India, s. 395
↑  Constitution of Pakistan, art. 221
| --- | --- |
בקרת זהויות :  UKPARL: tWFvMfCL